CELEX: 62011TN0607
Language: fi
Date: 2011-11-30 00:00:00
Title: Asia T-607/11: Kanne 30.11.2011 — Henkel ja Henkel France v. komissio

28.1.2012   
            
            
               FI
            
            
               Euroopan unionin virallinen lehti
            
            
               C 25/64
            
         
      Kanne 30.11.2011 — Henkel ja Henkel France v. komissio
      (Asia T-607/11)
      (2012/C 25/123)
      Oikeudenkäyntikieli: englanti
      
         Asianosaiset
      
      
         Kantajat: Henkel AG & Co. KGaA (Düsseldorf, Saksa), Henkel France (Boulogne-Billancourt, Ranska) (edustajat: asianajajat R. Polley, T. Kuhn, F. Brunet ja E. Paroche)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan komission 30.9.2011 antaman päätöksen, jolla se päätti olla lähettämättä Ranskan kilpailuviranomaiselle viittätoista asian COMP/39.579 (kuluttajille tarkoitetut pesuaineet) yhteydessä laadittua asiakirjaa
               
            
                  —
               
               
                  velvoittamaan komission sallimaan sen, että kantajat tukeutuvat pyydettyihin asiakirjoihin kilpailuviranomaisessa vireillä olevan asian käsittelyn yhteydessä
               
            
                  —
               
               
                  velvoittamaan komission korvaamaan kantajien oikeudenkäyntikulut ja muut tähän kanteeseen liittyvät kulut ja
               
            
                  —
               
               
                  toteuttamaan muut aiheellisiksi katsomansa toimenpiteet.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteen kanneperusteeseen. Tämä ainoa kanneperuste perustuu siihen, että komissio hylkäsi lainvastaisesti Ranskan kilpailuviranomaisen pyynnön, joka koski viidentoista pyydetyn asiakirjan lähettämistä, ja laiminlöi siten Euroopan unionista tehdyn sopimuksen 4 artiklan 3 kohdan mukaisia velvollisuuksiaan ja loukkasi kantajien puolustautumista koskevia perusoikeuksia ja asianosaisten prosessuaalisen yhdenvertaisuuden periaatetta.